Vzhľadom na mimoriadnu situáciu v ohrození verejného zdravia II. stupňa z dôvodu pandémie ochorenia COVID-19 Vám Regionálny úrad verejného zdravotníctva so sídlom v Nitre elektronicky zasiela nariadenie opatrení na predchádzanie ochoreniam.

RÚVZ so sídlom v Nitre **o d p o r ú č a**Súkromnej strednej odbornej škole ANIMUS, Levická cesta 40, 949 01 Nitra, IČO: 37854950 **p r e r u š i ť  prezenčné v y u č o v a n i e** v zariadení pre deti a mládež – v triedach 4.A, 4.B Súkromnej strednej odbornej škole ANIMUS, Levická cesta 40, 949 01 Nitra, so sídlom Akademická 4, 949 01 Nitra **od 24.01.2022 do 31.01.2022 (vrátane)** na základe hlásenia osoby pozitívnej na ochorenie COVID-19. Prerušenie prezenčného vyučovania v danej triede ako opatrenie na predchádzanie ochoreniam je nevyhnutné plniť ihneď, dňom doručenia tohto oznámenia.

             RÚVZ so sídlom v Nitre zistil dňa 24.01.2022 osobu pozitívnu na ochorenie COVID-19, ktorou je zamestnanec uvedenej školy. Ochorenie COVID-19 bolo u tejto osoby potvrdené dňa 21.01.2022 a dňa 22.01.2022 prvotným screeningovým testom. U osoby pozitívnej na ochorenie COVID-19 sa vyskytli prvé klinické príznaky typické pre ochorenie COVID-19 dňa 21.01.2022. Osoba pozitívna na ochorenie COVID-19 bola poslednýkrát v kontakte s ďalšími osobami v zariadení pre deti a mládež – so zamestnancami a so žiakmi v triedach 4.A, 4.B dňa 21.01.2022.

 Prevádzkovateľ zariadenia pre deti a mládež je ďalej povinný zabezpečiť **poučenie všetkých osôb,** vrátanezákonných zástupcov žiakov a zamestnancov školy, ževšetky osoby, ktoré boli v úzkom kontakte s osobou pozitívnou na ochorenie COVID-19**v dňoch 19.-21.01.2022, t.j. žiaci z tried 4.A, 4.B a zamestnanci školy SÚ povinnÍ dodržiavať karanténne opatrenia.**

Nariadené karanténne opatrenia u osôb z uvedeného zariadenia pre deti a mládež **sa končia:**

1. v prípade, ak sa u osoby v karanténe nevyskytuje ani jeden z klinických príznakov ochorenia a výsledok RT-PCR testu vykonaného najskôr v 5. deň od posledného kontaktu s osobou pozitívnou na ochorenie je negatívny, t.j. **test najskôr dňa 26.01.2022**, karanténa sa končí uplynutím doby 7 dní od posledného kontaktu s osobou pozitívnou na ochorenie, t. j. **posledným dňom** **karantény je deň 28.01.2022 (vrátane).**
2. ak u osoby v karanténe nebol vykonaný test a počas doby 10 dní od posledného kontaktu s osobou pozitívnou na ochorenie sa u osoby v karanténe nevyskytuje ani jeden z klinických príznakov ochorenia, karanténa sa končí uplynutím doby 10 dní od posledného kontaktu s osobou pozitívnou na ochorenie, t.j. **posledným dňom** **karantény je deň 31.01.2022 (vrátane).**
3. v prípade, ak sa u osoby v karanténe vyskytne akýkoľvek z klinických príznakov ochorenia počas doby 10 dní od posledného kontaktu s osobou pozitívnou na ochorenie, momentom, kedy posúdi osobu v karanténe jej všeobecný lekár, ako spôsobilú ukončiť karanténu.

Zákonní zástupcovia detí a zamestnanci uvedeného zariadenia pre deti a mládež, ktorí boli v úzkom kontakte s osobou pozitívnou na ochorenie COVID-19 v uvedenej škole sú povinní **sledovať zdravotný stav** a v prípade náhleho nástupu ktoréhokoľvek z príznakov typických pre ochorenie COVID-19 bez meškania telefonicky kontaktovať ošetrujúceho lekára a **bezodkladne sa podrobiť testu** na ochorenie COVID-19.

 V záujme potreby prerušenia epidemického procesu šírenia nákazy v uvedenom zariadení pre deti a mládež je nevyhnutné podrobiť sa karanténnym opatreniam.

  Epidemiologické vyšetrovanie vykonal: PhDr. Alena Gregušová, PhD., MPH, hlavný radca oddelenia hygieny detí a mládeže, číslo služobného preukazu: 216

S pozdravom

PhDr. Alena Gregušová, PhD., MPH

hlavný radca oddelenia hygieny detí a mládeže, zástupkyňa regionálnej hygieničky

Regionálny úrad verejného zdravotníctva so sídlom v Nitre, Štefánikova trieda 58, 949 63 Nitra

037/6560433, nr.veducahdm@uvzsr.sk